Το δέντρο της δικαιοσύνης αποτελεί απότοκο της επίπονης προσπάθειας των μελών του προγράμματος  ''Σχολική βία-ρατσισμός''. Η ενέργεια αυτή αποσκοπεί στην αφύπνιση, την επαγρύπνηση αλλά και την ευαισθητοποίηση της σχολικής κοινότητας απέναντι σε προβλήματα κοινωνικής παθογένειας, τα οποία μαστίζουν τη σύγχρονη κοινωνία όπως αυτά του ρατσισμού, της βίας, του εθνικισμού. 
    Η καλλιτεχνική σύνθεση αποτελεί μια αλληγορία. Συγκεκριμένα το δέντρο αντιπροσωπεύει τη σύγχρονη κοινωνία, η οποία και αυτή ως ένας ζωντανός οργανισμός διατηρεί όσα στοιχεία είναι ευεργετικά για την ίδια , ενώ τα υπόλοιπα, οφείλει να τα αποβάλλει. Τα πράσινα φύλλα αντιπροσωπεύουν αξίες και ερείσματα τα οποία θα  πρέπει η κοινωνία να τα ασπαστεί. Αντίθετα λοιπόν τα κίτρινα  φύλλα εκπροσωπούν τα προβλήματα, ενώ η επιλογή του συγκεκριμένου χρώματος δεν είναι καθόλου τυχαία αλλά προβάλλει τη στιγμή και την αποσύνθεση των αρνητικών αυτών ιδεών. Τα φύλλα αυτά παρακμάζουν και αποβάλλονται όπως ακριβώς, θα πρέπει να συμβεί και στο σχολείο , το οποίο αποτελεί μικρογραφία της κοινωνίας , στο οποίο καθίσταται αναγκαίο να απομακρυνθεί κάθε σοβινιστικό, ρατσιστικό στοιχείο όπως και κάθε βίαιη πράξη , η οποία μέχρι πρότινος το καθιστούσε δέσμιο και ανελεύθερο. Έχοντας  υλοποιήσει μια τέτοια αλλαγή τότε θα μπορέσει το σχολείο να οραματιστεί μια μελλοντική κοινωνία με ιδανικά και αρετές , οι οποίες φαίνεται να εκλείπουν παντελώς. Ως επίλογο κρίνουμε σκόπιμο να κατατεθούν τα λόγια του Έρνεστ Ρενάρ ''Ας μην εγκαταλείψουμε την θεμελιώδη αυτή αρχή, ότι ο άνθρωπος, πριν ακόμη εγκλωβιστεί στη μια η στην άλλη γλώσσα , προτού να γίνει μέλος αυτής ή της άλλης φυλής, πριν ασπαστεί τον έναν ή τον άλλο πολιτισμό, ήταν και είναι πάνω απ' όλα ένα όν λογικό και ηθικό''